Հարություն Բաբայան

Հարություն Վիլիկի Բաբայան՝ (), հայ քաղաքական գործիչ, ՀՀ ԱԺ 7-րդ գումարման պատգամավոր
: «Լուսավոր Հայաստան» խմբակցության անդամ։

Կենսագրություն
Հարություն Բաբայանը ծնվել է 1975 թվականի դեկտեմբերի 18-ին, Երևանում։

Կրթություն
1997 թվականին ավարտել է Հայկական գյուղատնտեսական ակադեմիայի անասնաբուժական ֆակուլտետը։ Որակավորմամբ՝ անասնաբույժ։ 2009 թվականին ընդունվել է Երևանի մենեջմենտի համալսարան։ 2020 թվականին ընդունվել է Հայաստանի Հանրապետության պետական կառավարման ակադեմիայի մագիստրատուրա՝ «կառավարման հոգեբանություն» մասնագիտությամբ։

Աշխատանք
2001-2003 թվականներին եղել է «Թայեր» ՍՊԸ անվտանգության աշխատակից։ 2003-2007 թվականներին՝ «American Confidence Incorporation» ՍՊԸ անվտանգության աշխատակից։ 2008-2010 թվականներին՝ «Եվրովագեն» ՍՊԸ իրացման դեպարտամենտի տնօրեն։ 2010-2011 թվականներին եղել է «Նաթֆուդ» ընկերության գնումների և լոգիստիկայի բաժնի պետը։ 2011-2013 թվականներին եղել է «Ֆուդլիդեր» ընկերության ներմուծման, լոգիստիկայի և վաճառքի բաժնի տնօրենը։ 2014 թվականին եղել է փոքր և միջին բիզնեսի մարկետինգի և լոգիստիկայի գծով խորհրդատու` գինեգործության և պահածոների արտադրությամբ զբաղվող ձեռնարկությունների համար։ 2014 թվականին եղել է «Վի էյջ էյջ» ՍՊԸ հիմնադիր-սեփականատեր։ 2017-2018 թվականներին եղել է Երեւան քաղաքի «Ելք» խմբակցության ավագանու անդամ։ 

2018 թվականին ընտրվել է ՀՀ ԱԺ պատգամավոր Լուսավոր Հայաստան կուսակցության համապետական ցուցակով։

Ընտանեկան կարգավիճակ 
Ամուսնացած է ունի երկու զավակ։

Ծանոթագրություններ 

Հայ քաղաքական գործիչներ
ՀՀ ԱԺ 7-րդ գումարման պատգամավորներ
1975 ծնունդներ
Դեկտեմբերի 18 ծնունդներ
Երևան քաղաքում ծնվածներ
«Լուսավոր Հայաստան» կուսակցության անդամներ
«Ելք» դաշինքի անդամներ
Երևանի ավագանու 3-րդ գումարման անդամներ